Babamukuru (father's older brother) zvinoreva mukoma wababa nyakubereka. Mukutaura wekupfupisa vamwe vanoti bamukuru. Izwi iri rinoshandiswawo kureva murume akaroora mukoma waAmai yakubereka. Murume akaroora mukoma wemukadzi wako anodanwa kunzi babamukuru zvakare. Murume akaroora mukoma waAmai vako anodanwa kunzi babamukuru zvakare. Murume akaroora tete hanzvadzi yababa vako anodanwa kunzi babamukuru. Izvi zvinotaurwa nevakadzi, varume vanoti tsano. MaZulu vanoti ubaba omukhulu (father's elder brother) kureva babamukuru. MaZulu vanoti ubaba omncane (father's younger brother) kureva babamunini. Vatauri veKizigua vanoti tate mkulu kureva babamukuru. VaSango vanoti baba kota (father's older brother) kureva babamukuru.